
ועדת הפנים והגנת הסביבה
24/07/2013

הכנסת התשע-עשרה
נוסח לא מתוקן

מושב ראשון
<פרוטוקול מס' 83>
מישיבת ועדת הפנים והגנת הסביבה
יום רביעי, י"ז באב התשע"ג (24 ביולי 2013), שעה 9:30
<סדר היום:>
<מצב חופי הים בישראל
א. תשלום כניסה לחופים ותשלומים נוספים (חניה, שכירת ציוד)

ב. בניה בקרבה לחופי היום

ג. שמירה על רצועת חוף נקיה>
נכחו:

<חברי הוועדה:> 
מירי רגב – היו"ר
תמר זנדברג

דב חנין

רינה פרנקל

יפעת קריב

<מוזמנים:> 
	ראמי קאסם
	–
	ר' צוות חקירה, המשרד לבטחון פנים

	ידידה סבג
	–
	מפקד ימ"ר באת"ן, המשרד לביטחון פנים

	שי חזן
	–
	רמ"ד הגנת הסביבה באג"מ, המשרד לביטחון פנים

	אשר גרנר
	–
	מנהל אגף לרישוי עסקים ואתרי רחצה, משרד הפנים

	עאטף חירלאדין
	–
	מנהל תחום אתרי רחצה ארצי, משרד הפנים

	אפרת לוי שרעבי
	–
	הלשכה המשפטית, משרד הפנים

	אפרת אורבך
	–
	מנהל אגף לרישוי עסקים ואתרי רחצה, משרד הפנים

	גידי ברסלר
	–
	אגף ים וחופים, המשרד להגנת הסביבה

	רני עמיר
	–
	ראש אגף ים וחופים, המשרד להגנת הסביבה

	חנה איפרגן
	–
	סגנית סמנכ"ל פיתוח תשתיות והשקעות, משרד התיירות

	שי קרפ
	–
	סגן מנהל החטיבה לשמירה על הקרקע, מינהל מקרקעי ישראל

	מילכה כרמל
	–
	יועצת סביבתית, מרכז השלטון המקומי

	יאיר מוהר
	–
	סגן מנהל אגף החופים בעיריית ת"א, מרכז השלטון המקומי

	לופו יעקב
	–
	מנהל אגף חופי רחצה, מרכז השלטון המקומי

	דנה בכר
	–
	מנהלת האגף לניהול חופים, רשות ניקוז כנרת - מנהלת הכנרת

	מודי ברכה
	–
	סגן ראש מועצת חוף הכרמל, מרכז השלטון המקומי

	אלי שוורצברג
	–
	מנהל אגף חופים ואגמים, עיריית ראשון לציון

	יובל פלד
	–
	מנהל חט' תופ, רשות הטבע והגנים הלאומיים

	יוסי ורצברגר
	–
	עוזר מנכל רט"ג, רשות הטבע והגנים הלאומיים

	רונית מורן
	–
	מנהל אגף חקירות ומודיעין, רשות הטבע והגנים הלאומיים

	שלומי פסטרנק
	–
	כלכלן אגף תקציבים, רשות הטבע והגנים הלאומיים

	ניר פפאי
	–
	סמנכ"ל שמירת טבע, החברה להגנת הטבע

	גיתית הירש
	–
	החברה להגנת הטבע

	יעל אדליסט
	–
	דוברת, אדם טבע ודין

	קרן הלפרין-מוסרי
	–
	סמנכ"לית, אדם טבע ודין

	אבי אפיה
	–
	יו"ר ארגון המצילים, ארגון המצילים הארצי

	סוזן לוי
	–
	עמותת "צלול"

	מאיה יעקובס
	–
	עמותת "צלול"


	רחל כרם
	–
	רכזת הוועד להצלת חופי בצת ואכזיב

	מרים פלג
	–
	תושבת נהרייה, ארגונים ירוקים

	נעמה טשנר
	–
	מרכז המידע והמחקר של הכנסת

	שירי ספקטור
	–
	מרכז המידע והמחקר של הכנסת


<ייעוץ משפטי: >
תומר רוזנר
<מנהל/ת הוועדה:>
יפה שפירא
<רישום פרלמנטרי:>
אתי אפלבוים
<>
<מצב חופי הים בישראל - א. תשלום כניסה לחופים ותשלומים נוספים (חניה, שכירת ציוד), ב. בניה בקרבה לחופי היום, ג. שמירה על רצועת חוף נקיה>
<היו"ר מירי רגב:>
בוקר טוב. אני פותחת את ישיבת ועדת הפנים והגנת הסביבה של הכנסת. על סדר-היום: מצב חופי הים בישראל. 
זהו דיון שני בסוגיית חופי הים. כפי שאמרתי לכם בתחילת תפקידי, אני רואה ברצועת החוף ובחופי הים כמשאב מאוד יוני למדינת ישראל ולאזרחי המדינה. התפקיד שלנו הוא לשמור על חופי הים כך שגם תהיה לנו יכולת לשחק וליהנות בשקט בחופי הים בלי שכל הנדל"ניסטים יציפו את רצועת החוף. כמובן אנו מעוניינים שהים והמים יהיו נקיים ולא מזוהמים.

בנוסף לזה, מחירי הכניסה לחופי הים הם בלתי אפשריים. דיברנו על זה בעבר ואני עוד אדבר על זה היום.

נמצאים פה נציגים מרשות הטבע והגנים? אני אספר לך איפה הייתי בסוף השבוע וכמה שילמתי. עשיתי מבדק כמה אזרח צריך לשלם במהלך יולי, אוגוסט וספטמבר בחופי הרחצה באילת. 

כמו כן, ביקשתי מתמר זנדברג ומחבר הכנסת דוד אזולאי לקיים איזו עבודה ולהציג אותה כאן בסוגיית המחירים ונושא חופי היום, וזאת בעקבות דיון ראשון שקיימנו.

אני מבקשת לפתוח בהצגה קצרה של תמר על העבודה שעשיתם. לאחר-מכן מנכ"לית "צלול" תציג את העבודה שהם עשו. 

תמר זנדברג, בבקשה. 

<תמר זנדברג:>
תודה רבה ליושבת ראש הוועדה, שכאמור ביקשה בעקבות הדיון הקודם מחבר הכנסת דוד אזולאי וממני להציע כמה נקודות שהוועדה יכולה להתמקד בהם בצורה מאוד קונקרטית.

אני אסקור אותם בקצרה. אנחנו הצענו 5 נקודות. 3 הנקודות הראשונות נוגעות באופן ישיר לנושא תשלום ולגישה החופשית לחופים. אנו מבקשים להתייחס לחופים כמשאב טבע וכמשאב של הציבור. 

הנקודה הראשונה היא בנושא גביית תשלום בכניסה לחופים. בדיון הקודם עלה כאן בדיון הקודם נושא שגם עלה בבית המשפט ושבעקבותיו בית המשפט פסק שככלל הכניסה צריכה להיות חופשית, למעט 8 חופים בהם הוא התיר לגבות תשלום.

בדיון בוועדה עלה שבעצם יש הרבה חופים, רשויות מקומיות ומפעילים פרטיים שמנצלים את ההחרגה הזאת על-מנת לגבות תשלום על דברים שהם נלווים. לא בדיוק על נגישות לחוף אלא על חנייה וכל מיני דברים אחרים. 

אנחנו מציעים שני דברים: אחד, שהוועדה תקבע שיהיה אסור לגבות תשלום בכלל למעט שמונת החופים המותרים, אלא באישור ועדת הפנים. 

<היו"ר מירי רגב:>
מלבד 8 החופים שבית המשפט אישר אותם. 

<אשר גרנר:>
תיקון, זה לא בית המשפט, זה שר הפנים על-סמך הסיכום שהיה בבית המשפט העליון בנושא הזה של החופים. 

<היו"ר מירי רגב:>
זה מצוין ששר הפנים עשה את זה. זה טוב, זה חשוב ומשרד הפנים באמת צריך לעשות את זה. תכף נדבר על מה עוד אתם צריכים לעשות. זה מצוין, זה יופי ואני שמחה. זה תיקון חשוב ואני מודה למרד הפנים. תכף נראה אם אנחנו נמשיך להודות לכם בעקבות כמה שינויים שאתם צריכים לעשות. 
אני אשמח שאתה תציג מי הם 8 החופים ששם כן משלמים וכמה משלמים ולמה דווקא שם משלמים. 

<תמר זנדברג:>
אני רק רוצה להדגיש שעיקר הבעיה היא לא בשמונת החופים האלה אלא בחופים אחרים שמרשים לעצמם, במסווה של גביית תשלום עבור דברים אחרים, לגבות גם כן דמי תשלום שהם בעצם הופכים להיות דמי כניסה. 
בהקשר הזה, אני מציעה יחד עם ארגון "אדם, טבע ודין", להגיש הצעת חוק של הוועדה. 

<היו"ר מירי רגב:>
למה רק ארגון "אדם טבע ודין"? מה עם "צלול"?
<תמר זנדברג:>
תכף נגיע לעבודה של "צלול". "אדם טבע ודין" הציעו הצעת חוק שהיא כבר כתובה. אני בטוחה שכל הארגונים יצטרפו. 

<היו"ר מירי רגב:>
כל הארגונים הסביבתיים שיחוו את דעתם להצעת החוק של ארגון "אדם טבע ודין". אחרי שנקבל את ההערות של כל הארגונים הסביבתיים נעביר את זה לוועדה. 

<תמר זנדברג:>
אני מציעה שהצעת החוק הזאת תהפוך להצעת חוק מטעם הוועדה. שמה: "איסור גביית דמי כניסה" ובעצם היא מכניסה לאיסור גביית תשלום כל דבר שהוא שירותים כמו: חניה, הצלה, מיטות. על כל דבר כזה יוטלו סנקציות על גביית תשלום.

הנושא השלישי נוגע ישירות לעבודה של "צלול" וגם של הפרסום שלהם מהיום, וזה הנושא של הבטחת רצועת חוף מינימאלית חופשית בלי תשלום.

<היו"ר מירי רגב:>
בלי מטקות. כשאני יכולה אני עושה הליכות בחוף. אם לא מוציאים לי עין במהלך ההליכה זה נס. אי-אפשר לשמור על חופש שקט ממשחקי מטקות?
<תמר זנדברג:>
יש את החוף הנפרד. אפשר לעשות חוף למטקות.

<היו"ר מירי רגב:>
אתמול ראיתי כתבה בערוץ 2. לדעתי סלוצקי מכנרת הזמין אותה בכוונה. היתה שם כתבה על חופים מופרדים מרעש. משפחות שרוצות לבוא וליהנות משקט בכנרת בלי הרעש של הנוער והאלכוהול, יש להם חופים נפרדים. 

זה רעיון שלכם?

<מאיה יעקבס:>
כן, זה רעיון שלנו. 
<היו"ר מירי רגב:>
זה בנוסף לתשלום הדיפרנציאלי, שבעיניי הוא מאוד נכון. ממה נהניתי לראות את העבודה שלכם.

תמר, תמשיכי.

<תמר זנדברג:>
אני מציעה שאנחנו נקיים דיון בנושא הזה ואולי נבחן הצעת חוק שתחייב רצועת חוף, דהיינו, מה מספר המטרים המינימאלי שצריך להיות חופשי לחלוטין מתשלום וממסחור, כולל משמשיות, מיטות שיזוף, תשלום על כסאות וכדומה. 
אדם יכול לבוא ולהניח את המגבת שלו בלי לשלם. 

<היו"ר מירי רגב:>
אתה גם נכנס ומשלם כסף וגם על הכסא אתה צריך לשלם כסף. 

<תמר זנדברג:>
אם אתה לא משלם על הכסא, אז אתה צריך לשלם על הבירה. אתה בא לחוף ואתה מגלה שהתיישבת במסעדה או בבית קפה. 
שני דברים נוספים שהם קצת יותר ברמה הכללית. אחד, לקיים דיון סטאטוס בנושא החופים הטבעיים, שאני מבינה שאנחנו עוד נדבר עליהם. הנושא השני, הוא דוח מבקר המדינה בנושא של בחינת תכניות בנייה ישנות שכבר אושרו לפני התיקון לחוק הסביבה החופית.

הדבר האחרון, הוועדה תקיים דיון שתטוס בנושא הקמת רשות הים והחופים. 

<היו"ר מירי רגב:>
דיברנו על זה בדיון הקודם.

<תמר זנדברג:>
למיטב הבנתנו זה מתעכב בין משרדי הממשלה. אנחנו הצענו שהוועדה כאן תשמש כמקום מפגש ובעצם גורם מתאם בין המשרדים ותזרז את הקמת הרשות הזאת. בעינינו זה יכול לקדם הרבה מהנושאים שדיברנו עליהם. 

<היו"ר מירי רגב:>
אני רוצה להודות לך ולח"כ דוד אזולאי על העבודה הרצינית והעניינית שהביאה 4 נושאים לטיפול והם תואמים גם את עיקרי הנושאים שדיברנו עליהם בדיון הקודם.
גם הדוברים, בעיקר הגורמים הסביבתיים, אני מבקשת להתייחס להמלצות שכאן העלתה תמר כחלק מעבודת הצוות שהוועדה מינתה. אם יש לכם התנגדות מסוימת אז תגידו. 

אני רוצה לפתוח עם "צלול". 

דב  חנין, אתה רשום כדובר הבא. 

מנכ"לית "צלול" בבקשה. 

<מאיה יעקבס:>
(מוצגת מצגת)

התמונות הן תמונות אווירה, בעיקר כדי לראות את השתלטות הכיסאות על החופים. בשנים האחרונות נראה שהזכיינים ברשויות המקומיות השתלטו. אנחנו מודעים כבר לעובדה שיש השכרה של כיסאות, מיטות שיזוף ושמשיות שמתפרסים באופן כזה שלא משאיר מקום ללכת על החוף.

הדוח שלנו השנה, שנתנו אותי גם לחברי הכנסת, מראה שבעצם המצב עוד יותר גרוע מאשר בשנה שעברה. אחד הדברים הראשונים שקרו בעקבות המבצע שעשינו בשנה שעברה היה שעיריית תל-אביב הכריזה, ממש כתגובה מיידית, שחצי מהצד שליד המציל יהיה פנוי לכיסאות והחצי השני יהיה מוחכר לעסקים. בפועל זה לא מתבצע וגרוע מכך, הם הכריזו על שטח מאוד קטן כפיילוט כשהפיילוט הזה הוא על מקום שהוא בלי כיסאות. זה צריך להיות הפוך, שהפיילוט יהיה מקום שבו יש עסקים. אנחנו רואים פה תמונות של כיסאות מקיר לקיר שפרוסים עוד לפני שאנשים מגיעים. בכלל לא נותנים אפשרות לסיטואציה שבה אנשים יבואו עם הכיסאות מהבית.
בחוקים העירוניים של הרצליה ובת-ים, חוץ מזה שאסור להביא בעלי חיים. אגב, כתוב שם שאסור להביא דובים. זאת עוד סיבה שצריך לעשות סדר בכל החוקים העירוניים. כתוב שם גם שאסור להביא כיסאות מהבית. 
<אשר גרנר:>
זה ממש מקומם אותי מה שאת אומרת. 

<מאיה יעקבס:>
יש לי עותק של חוקי העזר: "אסור להביא בעלי חיים לרבות בקר, עז, גמל, סוס, חמור, חזיר, עוף בית, חתול, קוף, דב וכלב. 

<אשר גרנר:>
את לא מספרת שאת באה עם מצלמות נסתרות לפקידים ואת מנסה להטעות אותם. 

<מאיה יעקבס:>
אני לא הטעיתי, אני רציתי לקבל ממך אינפורמציה. 

<אשר גרנר:>
אני מבקש ממך לדייק, את לא אומרת דברים אמיתיים. זה פשוט מקומם.

<היו"ר מירי רגב:>
אשר, אני מבטיחה לתת לך לדבר ואתה תוכל להסביר אם זה נכון או לא. 

<מאיה יעקבס:>
בכל אופן, הנתונים שאנחנו ראינו הם מאוד מטרידים מבחינת החוף שנשאר פתוח. 

לבקשת יושבת הראש, עשינו סקירה של מחירים גם בשמורות הטבע. 

בגן לאומי אכזיב תשלום לחניה ולכניסה זה 35 שקלים. בחוף אכזיב זה 12 שקלים, חוף שדות ים זה 25 שקלים בסופי השבוע בלבד. 
<היו"ר מירי רגב:>
למה, במשך השבוע לא צריך להגן על שדות ים? רק בשבת צריך להגן על החוף?

<מאיה יעקבס:>
אני לא יודעת איך זה עובד. 

בגן הלאומי בחוף הבונים של רשות הטבע והגנים, זה 37 שקלים תשלום לחניה. בחוף מכמורת, המועצה האזורית עמק חפר, התשלום לחנייה זה בין 20 ל-30 שקל. ההבדל הוא במחירים לאמצע השבוע ומחירים לסוף השבוע. 

בגן הלאומי בבית ינאי זה 24 שקלים במשך השבוע ו-34 שקלים בסוף השבוע. לחוף תל-ברוך אי-אפשר בכלל לגשת ללא רכב וזה עולה 25 שקלים באמצע שבוע ו-30 שקלים בסוף השבוע. בחוף זיקים, מועצה אזורית חוף אשקלון, 35 שקלים. גן לאומי חוף אשקלון זה 29 שקלים. אלה מחירים ממש גבוהים. 
<היו"ר מירי רגב:>
אני לא מבינה למה יש הבדל בין שבת ליום חול אם הכוונה היא רק לשמור על השמורה ולא להרוויח מזה. 

<יובל פלד:>
העסקת עובדים בשבת יותר יקרה. 

<היו"ר מירי רגב:>
אתה יודע כמה אתה לוקח באמצע השבוע?

<יובל פלד:>
בשדות ים לא גובים תשלום באמצע השבוע אלא רק בסוף השבוע. 

<היו"ר מירי רגב:>
למה?

<יובל פלד:>
כי יש אלפי אנשים שבאים לשם?

<היו"ר מירי רגב:>
ברור שיגיעו. מי יגיע דובים וקופים? יגיעו בני אדם. 

<מאיה יעקבס:>
מבחינת השטחים הפנויים יש חופים בתל-אביב שיש אפס מטר מקו החוף. אם יש את החבר'ה עם המטקות, אי-אפשר ללכת על החוף. 

<היו"ר מירי רגב:>
יש את אלה שמשחקים עם הצלחות המעופפות.

<מאיה יעקבס:>
הם עומדים בתוך המים. כשמבקשים מהם לשחק בחול אבל זה לא עבד. 
מבחינת המחירים בדקנו בכמה חופים: 
בנתניה בחוף סירונית יש אורך רצועה של 150 מטר, רוחב הרצועה מהמים 0, מרחק מקו המים של שטח פנוי לציבור זה 18 מטר. מחיר השכרת כיסאות 6 שקלים, מיטת שיזוף 15 שקלים והחניה ללא תשלום. 
בחוף אכדיה רצועת החוף היא 110 מטר, רצועת קו המים הפנויה לציבור היא 6 מטר, המרחק מקו המים הוא 0. 

דרך אגב, בחוף השרון יש להם צד אחד מהצד של המציל שהוא פנוי. זה החוף היחיד מבין כל החופים שבדקנו ולכן אני מזכירה זאת. 

באכדיה גובים 30 שקלים בכניסה לחניון. 
בחוף זבולון החניה עולה 22 שקלים, שמשיה 8 שקלים, יש 0 מרחק וקו המים ואין שטח פנוי לציבור. 

אותו המצב גם בתל-אביב וגם בבת-ים.

<היו"ר מירי רגב:>
הייתי בחוף אלמוג באילת בסוף השבוע. 35 שקלים כניסה. שנורקל ומשקפת זה עוד 45 שקלים. אם אתה רוצה כיסא זה 15 שקלים. 
<אשר גרנר:>
הכיסאות שם בחינם.

<היו"ר מירי רגב:>
לא, מיטת שיזוף 15 שקלים. הכסא הוא חינם ומיטת שיזוף זה 15 שקלים? זה בערך 80 שקלים לאדם. משפחה ממוצעת צריכה 80 שקלים לאדם עוד לפני שקנתה ארטיק או משהו אחר. זה המחיר כדי ליהנות מחוף שיש לנו במדינת ישראל. אין לנו הרבה חופים שאפשר לצלול בהם. רובנו לא יכולים לצלול בהוואי. אם רוצים לצלול במדינת ישראל צריך לשלם 80 שקלים לאדם. 

<קריאה:>
אפשר גם בחינם אם יורדים דרומה כי השמורה הזאת היא עד הגבול הבינלאומי עם מצרים. כל החוף הדרומי הוא שטח פתוח. 
<היו"ר מירי רגב:>
אולי כדאי לנסוע לטאבה. בואו נעודד צלילה בטאבה. שם לא ישלמו. 

<קריאה:>
בין השמורה דרומה יש חוף פתוח ומי שרוצה יכול לצלול בחינם. 

<מאיה יעקבס:>
לסיום אני רוצה לחזק את קריאתה של חברת הכנסת זנדברג לחקיקה. אנחנו חושבים שיש מקום לחקיקה ארצית שתסדיר את כל הנושא של חוקי הניהול בנושא חופי הים. 
<היו"ר מירי רגב:>
סמנכ"ל "אדם טבע ודין", בבקשה. 

<קרן הלפרין-מוסרי:>
כפי שהציגה חברת הכנסת זנדברג, הנושא הזה הובא על-ידנו לבג"צ כבר ב-2005. נושא התשלום בחופים מאוד מעסיק אותנו כי חופי הים הם של הציבור קודם כל. הגענו עם הנושא לבג"צ ב-2005 וזכינו בבג"צ וזה מצוין, אבל אנחנו לא במקרה נמצאים פה בכנסת כי פסק דין זה לא מספיק ובעצם צריך חוק. לכן ניסחנו הצעת חוק שמעגנת את אותם דברים שנקבעו בבג"צ ואותם נהלים שמשרד הפנים קבע. 
יש שלושה  דגשים מיוחדים שנמצאים בתוך הצעת החוק הזאת שאנחנו מבקשים מהוועדה לקדם והם כולם עלו פה כבעיות. אנחנו בעצם בהצעת החוק מציעים פיתרונות. אחד מהם זה הנושא של מה מצדיק שחוף מסוים ייחשב חריג ויוכל לאשר את הגבייה. היום בחוק כתוב שאם ניתנים הצלה, ניקיון ושירותים אז תמיד זה יהיה בחינם. מעבר לכך, זה לפי שיקול הדעת של משרד הפנים ומשרד הפנים גם קבע קריטריונים וזה מצוין. 
אבל הצעת החוק שלנו בעצם ממשיכה ומפרטת, כדי שלא יהיה מקום להתחכמויות בחופים, כפי שחברת הכנסת זנדברג הציעה. היום לא כתובה בחוק המילה "מלתחות" אז לפעמים חושבים שמספיק שתהיה מלתחה כדי לבקש אישור לגבות דמי כניסה ולנו ברור ש"מלתחות" זה שירות ייעודי של רחצה שלא מצדיק גביית דמי כניסה. זה בא לידי ביטוי בהצעת החוק שלנו. 

בכלל, ההצעה שלנו היא שהתשלום לא יהיה על עצם הכניסה. אם אדם רוצה לבוא ורק ליהנות מהחול, מהמים ומהאוויר שהם של כולנו, הוא לא צריך לשלם. התשלום יהיה רק שירותים שהם מעבר.
<היו"ר מירי רגב:>
מה זה שירותים מעבר?

<קרן הלפרין-מוסרי:>
אם עושים שם מתקני שעשועים לילדים, שזה לא מחויב המציאות בחוף וזה לא שירות ייעודי של חוף, אז שיגבו על זה. 

<היו"ר מירי רגב:>
אל תיתני רעיונות לעיריות.

<קרן הלפרין-מוסרי:>
אני מציעה את זה כיוון שלצערי, לפעמים דברים כמו מדשאה בחוף, מהווים הצדקה לגבות תשלום על עצם הכניסה. אנחנו רוצים שהכניסה תהיה בכל מקרה בחינם. אם יש הצדקה, זה לפי שיקול דעת משרד הפנים אבל בחוק צריכה להיות הבחנה בין השירות לבין הכניסה. 
הדבר השני זאת החניה. למעשה היום האתגר העיקרי שלנו זאת התמודדות עם חניה. יש הרבה מאוד חופים, בעיקר במועצות המקומיות אבל גם בערים, שבהם אין דרך אחרת להגיע לחוף למעט עם רכב פרטית. אין תחבורה ציבורית ואין דרך אחרת נוחה. לכן חייב שיהיה כתוב בחוק בצורה מפורשת. בג"צ אמר את זה בצורה מאופשרת שצריך לאפשר גישה סבירה ונוחה אחרת, בין אם זה מגרש חניה  חינם או הסעות. 
דבר שלישי, באותה רשות מקומית כן תיוותר איזו רצועת חוף שהכניסה אליה היא לחלוטין חופשית ובחינם. אם אדם מגיע לאזור מסוים, לא יכול להיות שכל רצועת החוף היא בתשלום אלא שיוותר לפחות חלק אחד שהוא פתוח ובגישה חופשית לחלוטין. 

כל הדברים הללו מופיעים באותה הצעת חוק שנשמח אם הוועדה תאמץ. 

<היו"ר מירי רגב:>
אני כבר אומרת לך שאנחנו נאמץ את זה. אנחנו כמובן נעביר את ההצעה לחוות דעת של משרד הפנים אבל זאת נראית לי הצעת חוק שתאגד את כל הנושאים שאנחנו מדברים עליהם. 

חבר הכנסת דב חנין ואחריו ניר מהחברה להגנת הטבע. 

<דב חנין:>
תודה, גברתי יושבת הראש. תודה על כינוס הדיון הזה ביום כזה עמוס ולחוץ בכנסת. זה מאוד חשוב ושוב תודה. 
חמש הערות מאוד קצרות בחמישה נושאים שנמצאים על סדר יומנו היום. 

בנושא הראשון של הכניסה לחופים אין לי אלא להצטרף לדברים הנכונים והמדויקים שאמרה קרן לפני. הצעת החוק ש"אדם טבע ודין" יוזמת מאוד חשובה, לא רק כי היא מעגנת את הדברים שנמצאים היום בכל מיני מקומות בחקיקה ראשית, אלא גם מכיוון שהיא מחזקת ומעבירה אותם ובמיוחד מאפשרת לנו לייצר מנגנון אפקטיבי של סנקציות. 

כל עוד אנחנו מדברים על נהלים וכל מיני דברים כאלה, אי-אפשר לגבות את כל הדברים האלה בסנקציות אפקטיביות. לכן הצעת החוק הזאת מאוד חשובה ומאוד דחופה. 
הנושא השני הוא נושא השימושים בחופים נחלק לשניים. היבט אחד הוא ההיבט שנדון בצורה חשובה שהוציאה עמותת "צלול". אני מברך על הדוח הזה. זאת מציאות איומה שבה משתלטים על רצועת החוף שלנו בהרבה מאוד מקומות. אני בדרך-כלל משתמש בחוף בתל-אביב אבל אני לא כל-כך יכול להשתמש כי אין כבר איפה ליהנות מחול. 

צריך להבין פה משהו חשוב בהקשר הזה. הדרך הוולונטרית של ההתמודדות עם הבעיה הזאת נכשלה. היא לא נכשלה מכיוון שאין רצון טוב בכל מיני מקומות אלא מכיוון שהמצב הבעייתי הזה שנוצר הוא תולדה של אינטרסים. העירייה נותנת זיכיונות, אנשים מרוויחים כסף. יש פה מנגנון מאוד חזק שעומד בצד השני. לכן, מול אינטרסים - - - 
<היו"ר מירי רגב:>
אני מבקשת מנציג השלטון המקומי להתייחס אחר-כך לזיכיונות. 

<דב חנין:>
מול הדבר הזה אנחנו חייבים לייצר מנגנון אפקטיבי ואופרטיבי מאוד שיקבע כללי משחק ויקבע איפה אפשר ואיפה אסור. אני לא אומר שלא יהיו שמשיות בכלל. השאלה היא: איפה? מה המידה? איך אתה מאפשר רצועת חוף מספיק משמעותית ופתוחה?

היבט אחר שקשור  לשימושים בחופים וכל הסוגיה של איסור הנהיגה בחופים. פה היתה לנו התקדמות גדולה עם החוק. אני חושב שבסך הכול החוק מיושם בצורה לא רעה, אבל אני רוצה להגיד שיש עדיין בעיות לא מעטות. אנחנו מקבלים כל הזמן תלונות על אי אכיפה מספקת. אנחנו בוודאי נשמע על זה בדיון.

הנקודה השלישית נוגעת לשעות הרחצה. אני שמח שאבי נמצא פה כי זאת סוגיה כואבת במיוחד. הנושא של שעות הרחצה בחופים הוא פשוט אבסורד שלא יתואר. אנחנו מעוניינים שאזרחי ישראל יוכלו ליהנות מהחופים בשעות שבהן השמש לא קופחת. אבל בשעות האלה אין שירותי רחצה. החוף בתל-אביב נסגר הרבה לפני שהערב הנעים מגיע. אז אנחנו אומרים לציבור בישראל: עליכם לבחור. או שתנהגו כחוק ובצורה ראויה ותלכו כשיש מצילים, אבל אז אולי תחטפו סרטן עור? אם אתם לא רוצים סרטן עור אז תפרו את הנורמות ותגיעו כשאין שירותי הצלה. 
אני רוצה לציין שבקדנציה הקודמת ניהלנו הידברות עם ארגוני המצילים. אני רוצה להביע הערכה לעמדה שלהם. הם מוכנים ללכת למהלך של הרחבת שעות ההצלה. כמובן שזה מחייב תגמול, שעות נוספות, היערכות. כל הדברים האלה הם דברים טכניים. זה עולה מעט כסף לעומת השירות האדיר שזה נותן לציבור הישראלי. כמובן, צריך להגיד פה בצער שעדיין יש יותר מידי חופי רחצה מוכרזים סגורים, כולל אפילו בעירי תל-אביב. זה לא יאומן. מסבירים שאין מצילים, אז תשפרו את תנאי המצילים, תגייסו קצת כוח אדם. אי-אפשר שבתל-אביב חופי רחצה עם סוכת מציל סגורים כי לעירייה אין כסף. זה גרושים, אגב. 
<היו"ר מירי רגב:>
מי משלם לכם?

<אבי אפיה:>
הרשויות. 

<דב חנין:>
עירייה כל-כך עשירה כמו עיריית תל-אביב – למען הסר ספק, אני לא מועמד בתל-אביב לרשות העיר. אין לי שום אינטרס בעניין, פעם אחת הספיקה לי. אני מנסה לקדם את הפיתרון. לא אכפת לי שראש העיר הנוכחי ייקח את זה ויקדם את זה ויקרא לזה "רפורמת חולדאי בחופים". 

אני אומר שחייבים לפתור את העניין הזה. יש כל-כך הרבה רצון טוב מסביב לשולחן וזה כל-כך חשוב לציבור. העיקרון צריך להיות נורא פשוט – שירותי הצלה עד השקיעה. זה פשוט, כולם מבינים את זה. עד השקיעה אנחנו אומרים לאנשים להגיע לים.

הנושא הרביעי הוא הנושא של עתיד החופים. קיימנו דיון בוועדה לביקורת המדינה בעקבות דוח המבקר, על אותה פרצה בחוק הגנת הסביבה החופית, שבעצם מאפשרת לתכניות ישנות להתגבר על החוקים המודרניים שהכנסת חוקקה. התוצאה היא מלחמות אין סופיות: בפלמחים, בנחשולים, באכזיב, בניצנים. נמצאים פה אזרחים שניהלו את המלחמות האלה וזאת ההזדמנות להגיד לכם תודה בשם הציבור בישראל כי הצלתם לנו חופים. 
<רחל כרם:>
לא הצלנו אותם עדיין.

<דב חנין:>
אבל לא הצלנו אותם עדיין. באכזיב, למשל - - - 

<רחל כרם:>
גם בבצת לא הצלנו. 

<דב חנין:>
גם בבצת. כל הבעיות חוזרות. 
לכן אנחנו חייבים פה פיתרון מערכתי. פיתרון מערכתי כמעט הצלחנו לסגור אותו. החוק שסותם את הפרצה הזאת הגיע לוועדת שרים לענייני חקיקה בכנסת הקודמת. אני רוצה לציין את הממשלה ואת ועדת השרים לענייני חקיקה, שפה אחד תמכה בחוק. הוגש איזה ערר. רק בגלל העובדה שהוקדמו הבחירות לא הצלחנו להשלים את החקיקה. 

<היו"ר מירי רגב:>
בוא נגיש את החוק הזה שוב. 

<דב חנין:>
אני חושב שצריך להגיש אותו שוב ואני מקווה שכולנו בוועדה נשתף פעולה בעניין. 
נקודה חמישית. אני חושב שההצעה של חברת הכנסת זנדברג לקדם רשות ים וחופים מאוד ראויה, מאוד נכונה. צריך לקדם את זה וצריך לקדם את זה נכון ודחוף. 

לסיכום. אני מסכם את העבודה שלי בתחום הזה בתחושה מתוסכלת. היו הצלחות, היו גם הישגים, אבל ההישגים מאוד מאוד חלקיים. אנחנו צריכים פה עבודה ברצף מאוד מאוד שיטתית.

לכן, גברתי יושבת הראש, אני מציע שתי הצעות אופרטיביות:
הצעה אחת היא שאותו צוות, אולי אפשר להרחיב אותו – אני אשמח להצטרף אם תחשבי שזה יכול לתרום. אותו צוות יהפוך להיות צוות קבוע של הוועדה למעקב אחרי מה שקורה בחופים, כי אלה המון דברים שאי-אפשר כל פעם להטריח בהם את מליאת הוועדה. 

אומרים תמיד שהכנסת מדברת בחוקים. לכל אחת מהבעיות שדיברנו עליהן כאן יש פיתרון טוב בחוק. אנחנו צריכים לעשות לעצמנו בוועדה תכנית עבודה איך אנחנו את כל אחת מהפרצות, כל אחת מהבעיות האלה, סותמים באמצעות חקיקה ראשית. אם זה לא ייסתם באמצעות חקיקה ראשית, זה גם לא יקרה. תודה רבה. 
<היו"ר מירי רגב:>
תודה לדב חנין. 

ניר מהחברה להגנת הטבע. 

<ניר פפאי:>
תודה רבה גברתי היושבת ראש. אני גם רוצה לברך על הדיון החשוב הזה. 

ברשותך, אני אציג מצגת קצרה שנותנת תמונת מצב. 

(מוצגת מצגת)

כפי שאפשר לראות, החברה להגנת הטבע מלווה את הנושא של החופים כבר שנים רבות. היא פרסמה כל שנה דוחות על מצב החופים וזאת החל משנת 2000. היא קידמה את חוק החופים. החברה מייצגת את ארגוני הסביבה בוועדה לשמירת הסביבה החופית. אנחנו גם מעורבים בפרויקט של האיחוד האירופי בנושא ניהול חופים.
אני אעבור על הנושאים השונים. נושא הבניה בחופים הוא אחד הנושאים שהוועדה דנה בהם. בגלל בשל העיסוק שלנו לאורך השנים הרעיון הוא להציג פרספקטיבה של 10 שנים על השינויים שחלו. להגיד מה הדברים הטובים וגם להגיד איפה הבעיות. 
<היו"ר מירי רגב:>
תדבר רק על מה שהם לא דיברו. 

<ניר פפאי:>
אנחנו רואים בשנות התשעים בנייה מואצת בחופים והמון המון תכניות שקודמו לאורך החוף. צריך להגיד שבשנים האחרונות אושר חוק החופים. בהחלט זה הוביל לשינוי ולביטול של לא מעט תכניות. עדיין אין מענה לתכניות ישנות. 
נושא המרינות. בשנת 2003 הוקמו מרינות וכן קודמו שורה ארוכה של מרינות. בעשור האחרון לא אושרה אף תכנית של מרינה ובוטלו לא מעט מרינות, בחיפה, בעכו, בנתניה ועוד. כרגע הן מרינות של הפרק.

לגבי הנושא של דירות נופש. זה בעצם היה המנגנון שהביא את כל הבניה לאורך החוף. המנגנון הזה שבעצם אפשר בניה של מגורים בשטחים מלונאיים. זה  הביא לאלפי יחידות לאורך החוף, לכל הבנייה המואצת. הדבר הזה אמנם יצא מהלקסיקון התכנוני. יש שורה של פסיקות של החברה להגנת הטבע ושל אדם טבע ודין אבל היישום בעייתי. 
יש לנו מאבק מאוד קשה היום עם משרד התיירות ועיריית הרצליה מול הדיירים במרינה הרצליה על יישום פסק הדין. נשמח פה לעזרה של הוועדה ושל הציבור. 

לגבי זכות המעבר על החוף. ב-2003 אין חקיקה ייעודית בנושא הזה. חוק שמירת הסביבה החופית מעגן את זכות המעבר אבל מגביל אותה. לכן, ואני מצטרף לקודמיי, נדרש שינוי בחוק שיבטיח את זכות המעבר לאורך כל החוף גם בחופי רחצה מוכרזים, מה שהיום החוק מכריז אותו.
לגבי סגירה וגידור של חופים. הרבה חופים היו סגורים ב-2003. היו גדרות שמנעו את המעבר החופשי והיתה התרחבות של תופעה של אירועים פרטיים שסגרו את החוף לתקופות זמן. לא היתה אז חקיקה. החקיקה נעשתה. יש צורך באכיפה. יש מדיניות. הוועדה לשמירת הסביבה החופית גיבשה מדיניות, צריך לאכוף אותה כי עדיין מתקיימים אירועים שסוגרים את החופים. 
לגבי חופי הכנרת.  תמונת המצב היתה מאוד קשה. סקר שעשינו הראה על 120 גדרות שהיו סביב האגם הזה . ב-2003 הרבה מהגדרות ירדו. 

שביל סובב כנרת מכיל היום כמעט 50 קילומטר מחופי הכנרת ועדיין נדרש לתקצב אותו. 

דובר על התשלום בחופים אבל בעיקר שינוי בחוק שיבטיח את הגישה החופשית הרגלית. זה לא מעוגן בצורה מספקת. 

צריך לסייע למועצות האזוריות. הכשל העיקרי הוא במועצות האזוריות שנופל עליהן נטל כבד ולהם נכון לעזור, כפי שנעשה בשנות התשעים.

לגבי נסיעת כלי רכב. יש חקיקה אבל הדבר לא נעשה. צריך להגיד שבשנה האחרונה יש שיפור משמעותי בעקבות השינוי לחוק. אנחנו חושבים שגם הציבור יכול להשתתף במעשה האכיפה ולדווח ולהגיש תלונות. 

לגבי זיהום הים יש מגמה של שיפור בצורה ברורה והדברים היום נגישים וזמינים ואפשר לראות אותם באתר האינטרנט של משרד הבריאות. 

אם אנחנו מדברים על נושא הלכלוך, אלה שקיות אשפה שנאספו על-ידי מתנדבים בחוף. פעם זה נעשה על-ידי מתנדבים והנושא לא תוקצב. בנושא זה יש שיפור משמעותי. צריך להגיד שהשנה נפסק התקצוב של הנושא הזה. 

לגבי השטחים המוגנים אנחנו רואים שיפור. ב-2003 הים היה כחול וריק ולא ראינו עליו לחצים ולכן עסקנו בחוף. התמונה הזאת השתנתה. זאת תמונת המצב של הים. הלחצים על הים הם אדירים מכל הכיוונים ואנחנו הולכים ומפתחים תלות קיומית בים, אם זה בהתפלה, באנרגיה, בנמלים, תיירות ונופש. לכן, לצד השימוש והניצול של אותן הזדמנויות חייבים להגן ולקדם חקיקה שמגנה על החוף. זה ריכוז הצעדים הנדרשים. 

לסיכום, חייבים לחזק את ההגנה על הסביבה הימית, שבניגוד לסביבה החופית סובלת מהיעדר הגנה ושורה של פעולות שחייבות להיעשות שם. 

<היו"ר מירי רגב:>
משרד הפנים, בבקשה. 

תתייחס לכמה סוגיות. אני יודעת שאתם פועלים ועושים רבות כדי לאפשר לאזרחים להיכנס לחופים אבל אני עדיין חושבת שצריך להגיע למצב שאזרח יוכל להיכנס לחופים ללא תשלום ויוכל לשלם רק על המתקנים. אני רוצה לדעת מה ההתייחסות שלכם לעניין הזה. אני מבקשת לדעת מה קורה עם הנהיגה בחופים. איך אתם אוכפים את הסוגיה הזאת. 
אני רוצה לשמוע את ההתייחסות שלכם לגבי שעות רחצה עד לשקיעה והקשר שלכם עם השלטון המקומי לגבי המצילים. 

<אשר גרנר:>
הייתי שמח לגור במדינת אוטופיה. אני שומע פה את כל מה שנאמר. גם אני הייתי שמח ולא לשלם על שום דבר. אבל אם אני אלך לתאילנד וארצה לשבת על הכסא אני אשלם 150 באט, שזה 20 שקלים. זאת אומרת, אנחנו לא המצאנו את זה. 
כפי שאמרתי, במדינת אוטופיה הכול חינם לכולם. אבל מה לעשות? אנחנו נמצאים במצב מאוד בעייתי במדינת ישראל. 

ראשית, חשוב לזכור שהמטרה שלנו היא הצלת חיים, לא הכסא ולא השמשייה. המטרה שלנו, כמשרד הפנים, על-פי חוק הסדרת מקומות רחצה, זה הצלת חיים. יושבים פה חברים שלי שעוסקים בזה. יושב פה אבי אפיה מארגון המצילים ומנהלי החופים. זאת המטרה המשמעותית הבסיסית. אף אחד לא התייחס לנושא הזה שזאת המטרה הבסיסית והמהותית.

אני רוצה לסבר את האוזן לכל הנוכחים. אנחנו בין המובילים בעולם בהצלת חיים ובאחוז הטובעים הכי נמוך בכל העולם, בגלל שיש לנו הצלה מסודרת. כל אלה שטובעים, לא בשעות הרחצה. או שהם שתו לשכרה והם לא ממושמעים.  

<מאיה יעקבס:>
או שדרשו מהם הרבה כסף בחוף אז הם הלכו לחוף לא מוכרז. 
<אשר גרנר:>
יש לך טעות בסיסית. על-פי פסיקת בג"צ, אנחנו כתבנו נוהל מסודר. אנחנו עומדים על הנוהל הזה בצורה מדוקדקת. פה נאמר שאנחנו מאשרים או לא מאשרים שלא לפי הקריטריונים. כתבנו קריטריונים. אישרנו ל-8 חופים בים תיכון ולעוד שני חופים בכנרת לגבות כסף. 
<היו"ר מירי רגב:>
מה עם השאר שגובים כסף? מי מפקח על אלה שלא אישרתם והם גובים כסף?

<אשר גרנר:>
ברשותך, אני אתייחס לכל הדברים. 

ישנם חופים שהם חופים של רשות הטבע והגנים שהם גובים לפי חוק מסוים. על סמך זה הם גובים. 

<היו"ר מירי רגב:>
אנחנו קבענו את החוקים, נשנה את החוקים. 

<אשר גרנר:>
נכון. זאת זכותכם המלאה. 
<מאיה יעקבס:>
או לשלם על מצילים - - - 
<אשר גרנר:>
אל תפריעי לי, בבקשה. 

דיברת על החוף באילת. על צלילה משלמים בעולם מאות דולרים. 

<היו"ר מירי רגב:>
הייתי בתאילנד ולא שילמתי מאות דולרים. הייתי בהוואי ולא שילמתי מאות דולרים. אני לא יודעת איפה אתה משלם מאות דולרים?

<אשר גרנר:>
זה לא תחומי ואשמח שהקולגות יסבירו.

<היו"ר מירי רגב:>
בוא תסביר את תחומך. 

<אשר גרנר:>
זה לא חלק מתחום האחריות שלי. אני עוסק בסמכות שנתתם לי בנושא של חוק הסדרת מקומות רחצה, כפי שציינתי מלכתחילה. 

האם תייר מצרפת שבא לנתניה – הבאתי צילום מנתניה שמראה איפה אפשר לשים כיסאות וגם את העלויות שהן זולות להפליא. אגב, מי ששם את הכיסאות אלה הזכיינים וזה נעשה לטובת השירות.
בחיפה בכלל לא גובים על הכיסא והשמשייה. מצד שני, משלמים חנייה. 

אני מנסה להסביר שלתת את השירות לאזרח עולה הרבה כסף. לדוגמה, בשבועות לפני שנתיים פתחו את הכנרת לציבור הרחב. עם כל הכבוד, היה צריך לפנות שם אשפה וזה עלה 1,2 מיליון שקלים על שלושה ימים. הם הרסו את כל השירותים ואת כל המתקנים שניתנו להם. אם רוצים לקבל שירות, לצערי השירות עולה כסף. 

<היו"ר מירי רגב:>
את זה הבנתי. לא הבאתי אותך כדי להגיד לי שהשירות עולה כסף. הבאתי אותך כמשרד הפנים. 

<תמר זנדברג:>
אנשים משלמים ארנונה. 

<היו"ר מירי רגב:>
איך אתה דואג לזה שאזרח שרוצה ליהנות מהים, לא יסתובב ברצועה של אפס, יקבל כדור בעין ממטקות, לא יוכל ללכת בגלל שיש הרבה כיסאות, ישלם 12 שקלים בכניסה, עוד 15 שקלים על כסא. אני שואלת אותך: איך אתה גורם למצב שהמשאב שנקרא חופי ים, יהיה משאב שאדם יוכל ליהנות ממנו בחינם?
<אשר גרנר:>
140 חופים במדינת ישראל. מתוך זה שר הפנים אישר תשלום ב-10 חופים. מבחינת התשלומים קבענו שהתשלום בים תיכון יהיה 12 שקלים. 
<היו"ר מירי רגב:>
12 שקלים זה המון. צריך להוריד את זה ל-5 שקלים או לאפס. 

<אשר גרנר:>
זה בסדר מבחינה תיאורטית. מבחינה מעשית הבאנו אנשי מקצוע שבחנו את העלויות ואת הדברים. 

<היו"ר מירי רגב:>
הבאתם את פקידי האוצר כאנשי מקצוע?

<אשר גרנר:>
ממש לא. הבאנו גורמים בלתי תלויים. 

<היו"ר מירי רגב:>
מישהו מ"צלול" או מ"אדם טבע ודין" היה?

<אשר גרנר:>
"צלול", לצערי, זאת עמותה שעוסקת בקטנות ולא בגדולות. 

<מאיה יעקבס:>
מה זה? אם המדינה היתה עוסקת בכל מה שהיא צריכה לא היה צורך בעמותות.  משרד הפנים מצא דרך, במקום לגבות כסף בכניסה לחופים, הם מפקיעים את המחירים על הכיסאות. 
<אשר גרנר:>
מבחינתנו יש 130 חופים שהם בחינם. 

<דב חנין:>
השאלה מבחינת הציבור לא מבחינתכם.

<היו"ר מירי רגב:>
איפה החופים בחינם?

<אשר גרנר:>
לצורך העניין, אם בתל-אביב פתוחים 9 חופים, אז 8 חופים בחינם. בראשון יש 5 חופים פתוחים בחינם ולא משלמים. 

<היו"ר מירי רגב:>
בתל-אביב לא משלמים על חניה?

חניה הוא משלם?

<אשר גרנר:>
בחיפה יש 13 חופים בחינם.
<דב חנין:>
מה זה חינם? למשל, חוף תל ברוך בתל-אביב. 

<אשר גרנר:>
חוף הצוק בתל-אביב הוא היחידי שאושר לתשלום.

<דב חנין:>
אני מדבר על חוף תל-ברוך.

<אשר גרנר:>
חוף תל ברוך זאת חניה מאושרת. זה שטח פרטי, לצורך העניין.

<תמר זנדברג:>
אז אי-אפשר להיכנס. 
<אשר גרנר:>
כשאני בא אליך לפה, אני משלם חניה?
<תמר זנדברג:>
אתה אחראי על אכיפה. אתה פקיד שאחראי על מדיניות שהממשלה או הכנסת קובעת. בתחילת הדברים הצגת שהשר, ובית המשפט אישר את זה, קבע 8 חופים שעליהם מותר לגבות תשלום. 

<אשר גרנר:>
10 חופים. 

<תמר זנדברג:>
10, סליחה. הוועדה תיתן דעתה ותיתן חקיקה. 

בוא נתייחס למצב היום. אתה אומר כאן את הדבר הזה: אתה מחליט על דעת עצמך, או בהסכמה בעקבות מה שהרשות המקומית או מפעיל פרטי קובעים, שזאת לא ההחלטה, שיש החלטה אחרת. ההחלטה אומרת שאם יש חניה ודרך החנייה בתשלום זאת הדרך היחידה להיכנס לחוק, אז אתם תגבו מעבר. 
<אשר גרנר:>
זה המחוקק החליט. 

<תמר זנדברג:>
זה לא. 

<אשר גרנר:>
גברתי, את טועה. המחוקק החליט. 

חברת הכנסת זנדברג, אמרת משהו לא נכון. 

<תמר זנדברג:>
בוא ניקח את הדוגמה של תל-ברוך. אם אתה אומר שכרגע יש מפעיל פרטי שגובה על חנייה וזאת הדרך היחידה להיכנס לחוף, וזה לא משמונת או עשרת החופים, זאת אומרת שנוסף עוד חוף. הכניסה אליו בתשלום, שלא בית המשפט ולא המחוקק ולא שר הפנים קבע והוא עדיין בתשלום.

<אשר גרנר:>
אני חושב שיש להבחין בין חוק הסדרת מקומות רחצה, שעליו אנחנו מדברים, ששם יש הבחנה מדויקת לגבי מה מותר ומה אסור. מותר לרשות המקומית לגבות על חנייה. 

<תמר זנדברג:>
אז זה ישראבלוף. 

<אשר גרנר:>
מה לעשות - - - 
<היו"ר מירי רגב:>
אשר, אני לא מזלזלת באינטליגנציה, אל תזלזל בשלנו. 

נוצר מצב בלתי אפשרי. בית המשפט קבע וגם אתם קבעתם שיש 10 חופים שעליהם משלמים 12 שקלים. תכף נדבר על זה ואני רוצה שמשרד הפנים יבחן שוב את ה-12 שקלים. בנוסף לזה שאתה נכנס לתוך החוף, אתה משלם על כל דבר בחוף. 

הדבר הנוסף הוא. אתה אחראי על הסדרת החופים. לא יכול להיות שיש חופים במדינת ישראל שהעירייה, על-מנת להרוויח – זה בסדר, העירייה רוצה להרוויח כדי לתת שירות טוב יותר לאזרחים שלה אבל בסוף האזרחים נפגעים מזה שהם נכנסים לחוף ומשלמים לאותו זכיין שגובה תשלום גם על הרכב, גם על כיסאות וגם על מלתחה וכל זאת בחוף שאתה לא קבעת שהוא חוף שאמורים לשלם בו. 

לכן אני אומרת שהתפקיד שלך זה לעשות - - - 

<אשר גרנר:>
זה חוק אחר. 

<היו"ר מירי רגב:>
התפקיד שלך זה לעשות סדר בכל חופי הרחצה. אלא אם כן אתה רוצה שנצמצם לך את המשרה ל-8 חופים בלבד. אם אתה רוצה לשלם על-פי 8 חופים בלבד, אז נצמצם לך את המשרה. אבל זה לא ככה, אשר. 
<אשר גרנר:>
מי שקבע את החוקים זאת הכנסת הנכבדה. 

<תמר זנדברג:>
אנחנו לא רוצים להיות תאילנד, אנחנו שואפים להיות סקנדינביה. אנחנו שואפים להיות מדינות העולם המתקדמות. 

<אשר גרנר:>
היות והכנסת קבעה את החוקים והנושא הזה של גביית דמי חנייה הם מתוקף חוק אחר. אני כרגע התייחסתי לחוק הסדרת מקומות רחצה ועל סמך זה - - - 

<היו"ר מירי רגב:>
אני מצפה ממך, כאחראי על הנושא הזה מטעם משרד הפנים, שיבוא ויגיד איך אפשר לסייע לאזרחים ולראות את זה מערכתית?

<אשר גרנר:>
אנחנו מכירים את מצוקת הרשויות המקומיות. בתחום הסדרת מקומות הרחצה הדבר המהותי והבסיסי זה הצלת חיים. 
<היו"ר מירי רגב:>
באזורים אחרים אין הצלת חיים? במקום אחר אפשר למות?

<אשר גרנר:>
זאת בדיוק הנקודה. זה הבסיס של מה שמניע אותנו.

לגבי גבייה בחנייה, התייחסתי לכך שזה חוק אחר שהמחוקק חוקק. יכול להיות שצריך לבחון את זה. 

<היו"ר מירי רגב:>
אני לא רוצה לשמוע עכשיו על חוף ראשון. 

<אבי אפיה:>
זה לא בדיוק השלטון המקומי. השלטון המקומי זה אדם שיושב בשלטון המקומי והוא מייצג את העמדה של השלטון המקומי. 

<אלי שוורצברג:>
ברשותך, אתייחס לכמה סעיפים בקצרה. אני מנהל אגף חופים בעיריית ראשון לציון. 

לגבי השכרת כיסאות ותשלומי כניסה לחופי רחצה. כמנהל חוף הרבה שנים, אני אומר לך שחוף ראשון פתוח לציבור הרחב ללא תשלום. כל אדם שמגיע רגלית או באוטובוס נכנס ויוצא ולא משלם אגורה. כל אדם שמביא כיסא מהבית, מגבת, שמשיה, לא משלם אגורה אחת. 
<תמר זנדברג:>
אנחנו רוצים שיביאו עם כיסאות ושמיכות.

<אלי שוורצברג:>
אם אנחנו נגיע ביום חול, יש ים של מקום וים של שטח. לאדם הסביר שמגיע עם כיסא מהבית יש לו את המקום. 
מה קורה בשבתות? בשבת החופים עמוסים בציבור. 

<דב חנין:>
הציבור אשם, למה הוא בא?

<תמר זנדברג:>
זה נכון שתושבי ראשון לציון פטורים מתשלום על החנייה ותושבי חוץ צריכים לשלם?

<אלי שוורצברג:>
את מדברת על חניה. 

<תמר זנדברג:>
מה זה חשוב אם זאת חניה?

<היו"ר מירי רגב:>
תמר, הוא אומר שזה בחקיקה אז צריך לשנות את זה. 

<תמר זנדברג:>
זה לא נכון. דרך אגב, בית המשפט פסק איסור על אכיפה דיפרנציאלית בנושא החניה. 

<היו"ר מירי רגב:>
זה באמת קורה בתל-אביב. מי שתושב תל-אביב משלם 4 שקלים בחוף הצוק ואני משלמת 12 שקלים. 
<תמר זנדברג:>
אז זה מצדיק שבראשון חלק ישלמו וחלק לא ישלמו בכלל?

<היו"ר מירי רגב:>
לא, זה צריך להיות שוויוני.

<תמר זנדברג:>
זה צריך להיות חופשי, שלא ישלמו בכלל. 

<אלי שוורצברג:>
תפישת העולם של ראש העיר שלי, ובצדק, הוא מאפשר חניה חינם לתושבי העיר כי בעצם תושב העיר ראשון משלם את המיסים כדי להחזיק את החוף הזה. לכן מן הראוי שלא ישלם על חנייה. זאת תפישה מאוד נכונה וכל הכבוד.
<היו"ר מירי רגב:>
מה משלם אזרח תושב ראשון כדי להיכנס לחוף?

<אלי שוורצברג:>
כלום. אם הוא קנה ארטיק הוא ישלם. אם הוא ירצה מיטת שיזוף הוא ישלם, אלא אם כן הוא הביא את שלו. 

<היו"ר מירי רגב:>
כמה?

<אלי שוורצברג:>
15 שקלים. 

<תמר זנדברג:>
האם הם פורסים את המיטות לפני שכולם מגיעים

<אלי שוורצברג:>
ביום חול לא פורסים את אותה כמות כמו בשבתות. 

אני רוצה לגעת בשבתות ובחגים כאשר יש עומס כללי בכל החופים.

<תמר זנדברג:>
למה הם פורסים ולא מביאים כמו פעם?

<אלי שוורצברג:>
כל מיטת שיזוף וכל כיסא מושכרים. חסרים כיסאות. 

<תמר זנדברג:>
אם אני באה לחוף ואין לי איפה לשבת עם המגבת ואני צריכה לשבת על כיסא, אז זה ברור. 

<אלי שוורצברג:>
.בשבתות החזקות באו אלי אנשים וטענו שאין להם כיסאות ולבעל העסק נגמר הכול. מי שרכש את אותם כיסאות זה הציבור. 
אבי הוא חבר טוב, חבר ילדות. 

לגבי נושא ההצלה אני רוצה לדבר גם על תקופת פעילות המצילים ולא רק שעות הפעילות. השעות הקריטיות זה כאשר מוציאים את האנשים. אצלי התחנה נסגרת בשעה 19:00 ומוציאים את הקהל 20 דקות לפני כי המצילים צריכים להתארגן. 

<היו"ר מירי רגב:>
אתה מדבר על שעות רחצה. 

<אלי שוורצברג:>
אמורים להוציא את הקהל מהמים 20 דקות מהמים על-מנת להתארגן. אם הוא מסיים ב-19:00 ב-20 דקות ל-19:00 הוא כבר מוציא את הקהל מהמים. זאת דווקא יופי של שעה להיות במים. יש עדיין אור יום, מאוד נעים.
<היו"ר מירי רגב:>
למה אישרנו את שעון הקיץ? אישרנו את שעון הקיץ כדי שאנשים יוכלו לבלות יותר בערבים ולהיות עם המשפחה ולא לשלם יותר.

<אלי שוורצברג:>
השינוי שדב חנין העלה - - - 

<היו"ר מירי רגב:>
לא יכול להיות ששר הפנים בא וביקש מאיתנו לאשר את הארכת שעות הקיץ ובאותה מידה הוא לא מוריד את מחיר הכניסה לחופים. תגיד לשר שבגלל שהארכנו את שעון הקיץ, והוועדה כולה הסכימה פה אחד, למרות ההתנגדויות של המפלגות החרדיות, לכן אני רוצה ליצור מצב שאנשים יוכלו ליהנות מהים גם בימי חול. הם יוכלו ליהנות מהים עד השעה 20:00. לכן אתם צריכים להוביל מהלך כדי שהמצילים יעבדו עד השקיעה ושהמחיר יהיה יותר נמוך. 
<אלי שוורצברג:>
לגבי מה שדב חנין אמר בישיבה, אני מאוד איתו. 

העונה הרשמית אמורה להסתיים ב-3.10. רבותיי, זה לא יאמן, אנחנו בשיא הקיץ. 

<דב חנין:>
אתה צודק מאוד. 

<אלי שוורצברג:>
הכותרת של עונת הרחצה הרשמית צריכה להיפסק. אנשים מגיעים לים כל השנה. 

<היו"ר מירי רגב:>
הרחצה תהיה מותאמת לשעון הקיץ. 

תרמת מאוד לדיון. 
<אשר גרנר:>
בהיבט הזה אני דווקא חושב שהשעות אינן מספיקות וגם אורך התקופה לא מספיקה. אולי אתם לא יודעים אבל גם בחורף ישנם חופים פתוחים. 

<היו"ר מירי רגב:>
אנחנו מדברים על להאריך לכל תקופת שעון הקיץ. 

<אשר גרנר:>
בראשון יש תחנה פתוחה גם אחרי סיום העונה. בת"א אותו דבר. 

לגבי השעות, זה הכול בהסכמי עבודה שבין השלטון המקומי וההסתדרות והמצילים. מבחינתנו הכול נמצא בסד מאוד סגור ולכן יש פה בעיה תקציבית. 

<היו"ר מירי רגב:>
אנשי שמורות הטבע, איתכם נעשה דיון נפרד. תכינו את עצמכם היטב לדיון הזה. 
אני רוצה לשאול, מי מאפשר לאותם צעירים להיכנס לחוף עם מגברים ולעשות קריוקי בקולי קולות. מי מאפשר את זה ומי אמור לאסור את זה. 

<יעקב לופו:>
הפקחים העירוניים מונחים על-פי חוק עזר עירוני לפעול נגד אותן חבורות שמגיעות.
<היו"ר מירי רגב:>
זה רק הולך ונהיה יותר גרוע. 

<אשר גרנר:>
אפשר לאכוף את זה גם בתחום רישוי עסקים וגם בתחום הפרעות רעש כשלמשטרה יש סמכות.

<היו"ר מירי רגב:>
זה  צריך להיות בחוק עזר עירוני כללי. 

<אשר גרנר:>
יש חוקי עזר בתחום הרעש ולמשטרה ולפקחים יש סמכויות.

<היו"ר מירי רגב:>
היום הרחבנו את הסמכויות של הפקחים בסוגיית הראש. עשינו הצעת חוק בעניין הזה כדי לאפשר לשוטר גם להיכנס למקום. 
<תמר זנדברג:>
במקום מגורים זה היה עוד קודם.

<היו"ר מירי רגב:>
עשינו עכשיו שיטור עירוני. 

<תמר זנדברג:>
הפקחים הוסמכו בחוק הרעש?

<היו"ר מירי רגב:>
לא, הפקחים הוסמכו בחוק שיטור עירוני. 

<אשר גרנר:>
יש את זה בחוק אכיפה סביבתית שאתם אישרתם. 

<יעקב לופו:>
אני מדבר מעיריית חיפה. לא סתם "צלול" פסח עלינו כי אנחנו לא גובים אגורה אחת. 

<היו"ר מירי רגב:>
עוד מעט מפעל האמוניה יעבור למקום אחר ואז תגבו. 

<יעקב לופו:>
אנחנו הכי גדולים בארץ, יש לשנו 13 חופים. 

<היו"ר מירי רגב:>
איך אתם מצליחים לא לגבות? תלמד אותנו איך אתה לא גובה כסף.

<מודי ברכה:>
אנחנו לא גובים כסף בחיפה כי זאת החלטה של ראש העיר. 

<היו"ר מירי רגב:>
והעיר לא נפלה.

<יעקב לופו:>
העיר לא נפלה אבל היא תיפול. 

<היו"ר מירי רגב:>
רק בגלל חופי הרחצה.

<מודי ברכה:>
זה עניין של זמן לנהל כמות כזאת של חופים עם הוצאות מטורפות.

<אשר גרנר:>
1.5 מיליון שקלים לעונה. 

<יעקב לופו:>
מגיעים אלינו מכל הצפון. אנחנו מחויבים לתת שירות לתושבים שלנו. אני מצפה מכם, מהריבון, שייתן את הדעת לנושא הזה. אנחנו מוציאים מעל 30 מיליון שקלים בשנה אל החזקת חופים. גם מצילים, גם פקחים.

<היו"ר מירי רגב:>
אני חושבת שזה תפקיד העירייה וזה יפה מאוד. 

<אשר גרנר:>
רשות שיש לה 5,000 תושבים יכולה לקלוט מיליון איש?

<יעקב לופו:>
אני מצפה שהריבון ייתן את הדעת בנושא הזה ולא רק לבקש עוד ועוד. 

את יודעת ששעה אחת נוספת למצילים בחיפה עולה 1.75 מיליון שקלים?

<אבי אפיה:>
כמה עולה תביעה כאשר אדם טובע למוות בחוף הים. יש עלויות של חצי מיליארד שקלים תביעות מול הממשלה. 

<מאיה יעקבס:>
יש פה בעיה רצינית לרשויות המקומיות. אני רוצה לגבות אותם. השלטון המקומי צריך לעזור להם. כמות הדברים שמפילים על הרשויות המקומיות לשלם היא לא הגיונית וגם פה צריך לקחת את זה בחשבון. 

<מודי ברכה:>
עד עכשיו שמעתי דיון על הערים וזה נורא נחמד. אני מהמועצה האזורית חוף כרמל.
<היו"ר מירי רגב:>
מה אתה רוצה, ביטלתי לך עכשיו את העלות לרבני ההתיישבות. אתמול הבאתי את זה לאישור.

<מודי ברכה:>
כל הכבוד, אבל תכף נדבר על הדיון הקודם בנושא הפסולת והאשפה. תכף נדבר על היטל ההטמנה של הדיון הקודם. 

אנחנו מועצה שיש לה את החוף הכי ארוך במדינת ישראל, כמעט 40 קילומטר. 

<אשר גרנר:>
34 קילומטר. 

<מודי ברכה:>
34 זה עד חדרה ומאריכים לנו את זה עד חדרה, זה יהיה כמעט 40 קילומטר. יש לנו הרבה חופים מכרזים. אנחנו בסך-הכול 27,000 תושבים עם 2 מיליון ביקורים בים. יש את החופים שאתם מדברים עליהם, כמה עולה כניסה וכיסא. אני מקבל את מה שאמרה חברת הכנסת, שמגישים הצעת חוק מסודרת.
להחזיק חוף עולה 1.5 שקלים. בחוף האקוודוקט בקסריה אין לו מסעדה, אין לו בסטה. באים אליו מכל מדינת ישראל, כמיליון איש. מי מנקה? מי משלם את המים? מי משלם את המצילים? מי משלם את האופנוע שקיבלנו ממשרד הפנים? מי דואג לאשפה? מי מטמין אותה. זה עולה 1.5 מיליון שקלים. אלה החופים המוכרזים אבל יש לנו רצועה של 25 ק"מ חופים פתוחים. שם הבעיה. יש שם מצוקים שמתמוטטים ויש שם חוף שנאכל ונעלם. 
<היו"ר מירי רגב:>
אולי רשות ים וחופים תפתור את הבעיה הזאת. אתה תעבור לרשות ים וחופים. אנחנו נבטל את התקן של משרד הפנים.

<אשר גרנר:>
אני לא מפחד מהתקן.
<היו"ר מירי רגב:>
אני רוצה לשאול את המצילים. האם נראה לך שיש אפשרות להגדיר 20-30 מטר מהחוף, שאנשים לא ישחקו במטקות?
<אשר גרנר:>
זה מוגדר. 

<היו"ר מירי רגב:>
מי אוכף את זה? הפקחים של העירייה?
<אשר גרנר:>
זה התפקיד של הרשות.

<היו"ר מירי רגב:>
אבל התפקיד שלך זה לפקח על הרשות, שאדם יוכל ליהנות מחוף ים במחיר אפס. 
האם אפשר ליצור מצב שלא ישחקו מטקות ברצועה הקרובה לחוף? שאנשים יוכלו לפרוס את המגבות שלהם בשקט. 

<אבי אפיה:>
באופן כללי, בחופים מוכרזים כן אוכפים את נושא המטקות באזורים מסוימים. 

<היו"ר מירי רגב:>
בחוף הצוק אני גם משלמת 12 שקלים, גם משלמת על כסא וגם לא אוכפים. יום אחד יוציאו לי עין. 

<אבי אפיה:>
אני רוצה לדבר על משהו יותר חשוב.
עונת הרחצה מתחילה בדרך כלל ב-א' באייר. אנחנו ישבנו פה לפני 10 שנים ודיברנו על זה. העניין הוא שעונת הרחצה מתחילה מאוחר. תלמידי בית הספר יוצאים לחופשת הפסח ואין מצילים בחופי הרחצה. אנו עדים לכך שתלמידים מקפחים את חייהם בזמן החופש הזה. לכן אני קורא לוועדה הזאת להרחיב את עונת הרחצה.  

לגבי שעות הרחצה ופעילות המצילים. 99% המצילים מצילים את אותם אנשים שנמצאים בחופי רחצה ואנחנו עושים עבודה מעולה. אנחנו עובדים על 75 מטר לכל צד ואנחנו מחזיקים חופים של 400 ו-500 מטר. מי שלא יודע, קיבלנו אופנועים והם עושים עבודה לא על 75 המטר של המצילים. אנחנו עובדים על תחומים הרבה יותר גדולים שאנחנו לא אחראים עליהם. 
<דב חנין:>
חוף הים באזור ישראל הוא חוף מסוכן.

<אבי אפיה:>
אני חושב שצריך לשבת בוועדה מצומצמת והעלות רעיונות ולסגור דברים בצורה כזאת שאנחנו ניתן מענה לציבור המתרחצים. 

<היו"ר מירי רגב:>
תודה רבה. 

אני מבקשת לסכם את הדיון. אני יודעת שהרבה אנשים שביקשו לדבר לא דיברו. יש לנו מליאה ואנחנו כבר חצי שעה בדיון בזמן המליאה. 
אני רוצה לסכם ולהגיד שחוף הים הוא של כולנו. אנחנו צריכים ליהנות מחוף ים פתוח ורצועת חוף פתוחה ונגישה, בעיניי בעלות אפס. 

אני מבקשת מתמר ומדוד, כמובילי הצוות בסוגיה הזאת, להכין כמה דברים במהלך הפגרה ולהביא את זה לרמת חקיקה. 

אני מבקשת את הצעת החוק של "אדם טבע ודין" ולהעביר אותה לחוות דעת שכל כלל הגורמים הסביבתיים. לאחר שהיא תעבור את כלל הגורמים הסביבתיים להעביר את זה ליועץ המשפטי שלנו ולמשרד הפנים.

אני מבקשת להביא הצעה של רצועת החוף של 20 מטר של חוף נקי מכיסאות, ממשחקי פינג-פונג, מטקות. אזרח יוכל לבוא ולהסתובב ברצועת החוף הזאת בלי שיפריעו לו. 

לגבי חופים טבעיים נעשה דיון בנפרד. 

לגבי, רשות הים והחופים, תביאו הצעה איך צריכה להיות רשות כזאת. 

<תמר זנדברג:>
משרד הפנים עובד על זה אבל זה לוקח לאט. 

<אשר גרנר:>
לא מכיר את זה. 

<היו"ר מירי רגב:>
מסננים אותך במשרד הפנים. 

<תמר זנדברג:>
אני מציעה שהוועדה תבקש ממשרדי הממשלה את העבודה שכבר נעשתה. 

<היו"ר מירי רגב:>
אם יש חומרים על רשות הים והחופים נא להעביר חומרים. אשר, תבדוק אם יש עבודה כזאת. 
<אשר גרנר:>
אני לא מכיר אבל אני אבדוק. 

<מילכה כרמל:>
אנחנו באנו מנהריה. אפשר לומר כמה מילים? הכול טוב ויפה אבל הנדל"ניסטים בונים. 

<היו"ר מירי רגב:>
תמר, תציגו לנו את הרשות שהם הציעו להקים. איפה הרשות תשב? כמה אנשים היא תמנה? מה יהיה התפקיד של הרשות הזאת. 

לגבי סוגיית האלכוהול בחוף. איך אנחנו מונעים כניסה של אלכוהול לחופים?
<ידידיה סבג:>
אני נציג אגף התנועה. 

אני רוצה להציג את העשייה שלנו?

<היו"ר מירי רגב:>
אני לא רוצה שתציג את העשייה שלכם. אני מעריכה את אגף התנועה, אתם עושים עבודה מצוינת. אני רוצה רק לשמוע מה אתם עושים כדי למנוע כניסת אלכוהול לחופי הים?

<ידידה סבג:>
אנחנו פועלים בצירים שמובילים לחופי הים, בעיקר בחודשים יוני עד ספטמבר. 
<היו"ר מירי רגב:>
אגף התנועה לא יכול לטפל בזה. בכניסה לחוף, היכן שמשלמים, צריך להיות מישהו שלא יאפשר כניסה של אלכוהול.

<ידידה סבג:>
אנחנו בודקים נהגים שמגיעים לחוף ונהגים שיוצאים מהחוף.

<היו"ר מירי רגב:>
מי בודק את האנשים עם האלכוהול בתוך החוף?

<ידידה סבג:>
כל האכיפה בים זה לא - - - 
<אשר גרנר:>
אני אסביר.

<היו"ר מירי רגב:>
מי אמור לטפל באכיפה של אלכוהול בתוך החוף?

<לופו יעקב:>
בחיפה זאת משטרת חיפה פלוס פקחים של החופים, שיטור עירוני. המשטרה מבצעת סריקה - - - 
<היו"ר מירי רגב:>
יש מקומות שאין בהם שיטור עירוני.  אני לא מדברת על נהיגה תחת השפעה. אני מדברת על אלכוהול בחוף הים. 
אני מבקשת שהמשטרה תתייחס כיצד היא אוכפת את אי כניסת אלכוהול בחופי הים.

<דב חנין:>
אין איסור על אלכוהול בחוף הים. זאת לא אכיפה של המשטרה כי אין איסור. 

<ידידה סבג:>
רק קטינים. 

משטרת ישראל אוכפת את נושא האלכוהול בחוף. היא שופכת - - - 
<היו"ר מירי רגב:>
אני רוצה לבדוק את זה. 

<תמר זנדברג:>
זה נכון, היא שופכת, אבל זה בניגוד לחוק. 

<היו"ר מירי רגב:>
משטרת ישראל תגיד לנו האם יש הנחיה והאם הם אוכפים את הסוגיה של אלכוהול בחוף? אם הם אוכפים, האם זה רק לקטינים? אני רוצה לבדוק את זה. 

לגבי סוגיית שמורות הטבע אנחנו נקיים דיון בנפרד. 

לגבי נהיגה בחופים. גם בעניין הזה אני מבקשת ממשרד הפנים לאכוף יותר. אני מבינה שחלה גם התקדמות. כל הארגונים אומרים את זה וגם דב דיבר על זה בדבריו, אבל צריך לאכוף את זה בצורה הרבה יותר מאסיבית. 

אני מבקשת מכתב לשר הפנים, להאריך את שעות הרחצה בחופים על-פי שעון הקיץ. לאשר קודם כל את העונה עד לסיום אוקטובר. אני מבקשת להביא בשורה לציבור כבר עכשיו. אם יש צורך בתקנה של שר נעשה זאת ואם צריך אישור של ועדת הפנים, נכנס את ועדת הפנים כבר בשבוע הבא כדי לאשר את זה. 
נושא נוסף זה שעות הרחצה. אני מבינה שזה תלוי בתקציב של המצילים.

<אשר גרנר:>
שניהם תלויים בהסכמי עבודה של המצילים ותקציב הרשות. 
<היו"ר מירי רגב:>
תרכז את הנושא הזה. 

<אשר גרנר:>
זה לא בתחומי. 

<היו"ר מירי רגב:>
תגיד לי מי אחראי על זה. 

<אשר גרנר:>
בתוך חוק הסדרת מקומות רחצה מוגדר שהרשות המקומית היא זאת שתגדיר לעצמה שעות. אם רוצים לעשות שינוי זה שינוי חקיקה. המשמעות של שינוי חקיקה זאת גם משמעות תקציבית גבוהה מאוד. 

<היו"ר מירי רגב:>
הבנתי. 

זה ייכנס בהצעת החוק הכללית. שנית, אני מבקשת לעשות בדיקה במכתב אל השר, להאריך את זה לשעון הקיץ ולהאריך את שעות העבודה של המצילים. 

בפגרה נעשה דיון בסוגיית המאבטחים והנשק אז יכול להיות שנכניס רק את הנושא הזה. מיהרנו כל-כך לאשר את שעון הקיץ אולי נאשר גם שאזרחי ישראל ייהנו מהחופים. 

<מילכה כרמל:>
אני מהשלטון המקומי. אני מבקשת שכל החקיקות, הצעות החוק והעבודות שאתם עושים יעברו גם דרך השלטון המקומי. 

<היו"ר מירי רגב:>
הם יעברו והייתי שמחה שהשלטון המקומי היה יוזם אותם. בסדר, זה יעבור אליכם.

דבר נוסף לגבי התמ"א, אותם חופים שכבר בנו פחות מ-300 מטר מהחוף. התכניות הישנות אישרו בניית נדל"ן פחות מ-300 מטר. 

מישהו מתכנון ובנייה נמצא כאן? מנהל מקרקעי ישראל?
האם יש איזו עבודה אצלכם לתכנן את התכנון שאושר בוועדות התכנון לפני הצעת החוק ולהפוך אותם לתכניו עדכניות?

<שי קרפ:>
אנחנו פועלים לפי החוק של השמירה החופית. 

<היו"ר מירי רגב:>
הוגשו תכניות לפני החוק של ה-300. 

<שי קרפ>
התכניות מאושרות.

<היו"ר מירי רגב:>
בעקבות החוק החדש - - - 

<רחל כרם:>
גברתי יושבת הראש. אנחנו פעילים בזה 5 שנים ונהיינו מומחים בסיפור הזה. התכניות הישנות מלפני 2004 החוק לא חל עליהן. היזמים והרשויות המקומיות מנצלים את זה בצורה בוטה וברורה על השולחן. 

אני מהוועד להצלת חופי בצת ואכזיב. אני מייצגת המון תושבים שכל שני וחמישי יוצאים להגן על החופים באזור שלנו ממפולת של תכניות בנייה, מגדלים, חדרי מלון ונופש. 

שאלת על מוסדות התכנון. מוסדות התכנון, המחוזית והמקומית באזור שלנו, לא הפנימו את הנורמות הסביבתיות המתקדמות. 

<היו"ר מירי רגב:>
תמר, בעבודת הצוות שלך ושל אזולאי, אני מבקשת שתיפגשו עם תכנון ובנייה ותשאלו ספציפית לגבי הסוגיה הזאת. האם התכניות מלפני 2004 יכולות להשתנות?

<תמר זנדברג:>
האם אפשר לקבל מנדט מהוועדה להכין הצעת חוק גם בנושא הזה. 

<דב חנין:>
יש. 

<היו"ר מירי רגב:>
יש לך מנדט להכין הצעת חוק גם בנושא הזה. 

<חנה איפרגן:>
הוזמנתי ממשרד התיירות, ואני מבקשת לשבת עם חברת הכנסת זנדברג. 

<היו"ר מירי רגב:>
מעולם חברת כנסת ממרצ לא היתה מבוקשת כל-כך. כל הגורמים שנמצאים פה יכולים לפנות לתמר ולדוד אזולאי. מנהלת הוועדה תפרסם את הטלפון שלהם לגורמים שהוזמנו ואז תוכלו להיפגש איתם. 

דב, תמר, מתי כדאי לעשות דיון נוסף? בעניין שעות הרחצה כדאי לקיים דיון. בואו נעשה דיון כמה שיותר מהר כדי שזה יתפוס ליולי אוגוסט.

<דב חנין:>
הייתי שמח אם אפשר היה לקיים דיון בנושא של השעות. 

<היו"ר מירי רגב:>
את זה נעשה כמה שיותר מהר. 

מה לגבי שאר הדברים?

<דב חנין:>
אולי באמצע אוגוסט. 

<היו"ר מירי רגב:>
הצעות חוק גם בנושא התמ"א וגם בסוגיות נוספות ירוכזו אצל תמר ואצל אזולאי. אם יהיה צורך תמר תלמד את הנושא של התמ"א. היא תשב עם בינת שוורץ ותלמד את הסוגיה הזאת. 

בעניין אכיפה בחופים, אני מבקשת תשובה של המשטרה בעניין האכיפה בנושא האלכוהול וגם בנושא הקריוקי. 

נושא רצועת החוף הפנויה תיכנס גם לחוק. 

לגבי שעות פעילות של שעות רחצה שיותאמו לשעון הקיץ, אני רוצה התייחסות כמה שיותר מהר. כמו שהאזרחים נהנים משעון קיץ ביולי, אוגוסט וספטמבר, כך הם ייהנו גם משעות רחצה לאור השקיעה. 

תודה רבה הישיבה נעולה. 

<הישיבה ננעלה בשעה 10:40.>
